เรื่องร้องเรียน (ถนน,เสียงรบกวน,ความปลอดภัย,กีดขวาง) วันที่ 2022-05-31 10:03:10 — แขวงบางโคล่ เขตบางคอแหลม กรุงเทพมหานคร
เรียน ท่าน ผู้ว่า กทม. และ หน่วยงานที่เกี่ยวข้อง
 	ขอปรึกษาปัญหาที่พบ: เกิดจาก บ้านเลขที่  บ้าน3769/107-108 ซอยเจริญราษฏร์แยก 7-6-1 หรือตรอกนอกเขต เขตบางคอแหลม กทม. 10120 ไปขอไฟการจากไฟฟ้าเพิ่ม โดยลงเสาไฟฟ้าต้นใหม่ ใกล้กับต้นเดิม แต่เขยิบออกมาที่ถนนส่วนกลางอีก ซึ่งเสาไฟฟ้าต้นนี้ไม่ควรมาติดตั้งลงตรงจุดนี้แต่แรก เพราะเกะกะมาก มีจุดอื่นที่สามารถติดตั้งได้ดีกว่านี้ และไม่เกะกะ เช่นมุมด้านใน นอกจากจะทำให้ถนนแคบแล้ว หลังจากนั้นก็ยังมีการสร้างโครงสร้างหน้าบ้านของตนเองยื่นออกมาเทียบชิดเสาไฟฟ้าต้นนี้อีก ทำให้ถนนตรงกลางยิ่งแคบเข้าไปอีก โดยอ้างว่าตนเองเป็นบ้านหลังท้ายซอย จึงทำให้เกิดการเฉี่ยวชน และเกิดอุบัติเหตุได้ง่าย บ่อยครั้ง 
 	จนปัจจุบัน บ้านแต่ละหลังแทบจะต้องติดกล้องวงจรปิดหน้าบ้าน เพราะเวลามีรถมาชนแล้วไม่มีใครรับผิดชอบ แต่ปัญหานี้ก็ยังคงมีอยู่ เพราะโครงสร้างไม่ได้ถูกรื้อออก ถนนยังคงแคบ และทำให้จากแต่ก่อนที่มีพ่อค้าแม่ค้า ขับรถมาขายสินค้าในซอย ไม่กล้าขับรถเข้ามา และว่าเข้าออกยาก จากเดิมที่เคยอุดหนุนผลไม้หน้าบ้านจากชาวบ้านที่นำรถมาขายของชำ ก็แทบไม่มีแล้ว เพราะไม่มีใครอยากขับรถเข้ามาพอถนนแคบลง รวมทั้งหากเกิดสถานการณ์เหตุฉุกเฉินขึ้นมา ยกตัวอย่างเช่น ถ้าคนในบ้านไม่สบาย จะทำให้บ้านอื่นไม่สามารถเข้าออกไปโรงพยาบาลได้ทันเวลาได้  
 	นอกจากนี้ บ้านหลังนี้ยังเคยเจาะถนนส่วนกลาง ตรงเส้นแบ่งส่วนกลางเลย และขีดเส้น และเทปูนใหม่มาถึงถนนเส้นตรงกลางเลย ทำให้เวลาบ้านตนเองล้างรถ น้ำสกปรกจะไหลลงมายังพื้นที่ที่ต่ำกว่า มายังหน้าบ้านผู้อื่น รวมทั้งยังต่อหลังคากันสาดขนาดใหญ่ ยื่นออกมาที่ตรงกลางถนนอีก และมักนำรถของตนเองมาจอดยึดที่ตรงกลางซอย แม้ว่าที่หน้าบ้านตนเองจะว่าง แต่มักนำรถมาจอดตรงกลางโดยอ้างว่าตนเองเป็นบ้านท้ายซอย และจอดมานานแล้ว เหมือนทำนองว่าที่ตรงนั้นคือที่ของตนเอง ซึงในความเป็นจริงควรจะเป็นที่ๆทุกคนมีสิทธิเท่ากัน (แต่หลักๆที่เดือดร้อนคือเรื่องโครงสร้างบ้านที่เค้าสร้างเกินทำให้ถนนแคบ ส่วนอื่นยังพอทนๆบ้านเห็นแก่ตัวหลังนี้ได้ แต่จำได้ว่าวันที่เค้าเจาะถนนหงุดหงิดมาก เพราะทำในวันอาทิตย์ตอนเช้าตรู่แล้วเสียงดังสะเทือนจนสะดุ้งตื่น ซึ่งแอบมารู้ที่หลังว่าที่เค้าทำวันนั้นเพราะเป็นวันหยุดของเขต จะได้แจ้งเขตไม่ได้ บ้านหลังนี้รู้ช่องโหว่กฎหมายพอตัว เพราะเคยขึ้นศาล เพราะเคยเอาถนนส่วนกลางของบ้านอีกซอยหนึ่งไปประกาศขาย จนถูกชาวบ้านซอยนั้นรวมตัวฟ้องศาลมาแล้ว เพราะไปทำความเดือดร้อนให้) 
 	 จุดประสงค์และความต้องการ: ต้องการให้หน่วยงานที่เกี่ยวข้อง แสดงให้ประชาชนเห็นถึงความยุติธรรมในสังคมไทย และแบบอย่างที่ดี หากทำไม่ถูกต้องก็ต้องรื้อถอนออก แก้ไขให้ถูกต้อง ให้บ้านหลังอื่นๆ ได้เห็นเป็นตัวอย่าง ว่าหากทำแบบนี้ สุดท้ายจะต้องถูกรื้อถอนอยู่ดี จะได้ไม่มีผู้อื่นทำตาม 
 	โดยต้องการให้แก้ปัญหาที่ต้นเหตุ ไม่ใช่ปลายเหตุ ไม่ต้องการเจรจา (หากเจรจากันได้ คงไม่แจ้งทางเขต เพราะเคยแจ้งแล้ว แต่เขตบอกให้ประนีปะนอมคุยกัน และจะขอ ชื่อ นามสกุล เบอร์โทรศัพท์อีก ซึ่งทำให้ประชาชนที่ไม่ได้ทำอะไรผิด รู้สึกไม่ปลอดภัย ในเมื่อถ้าคุณมาตรวจสอบแล้วเห็นว่ามันไม่ถูกต้อง คุณก้อควรดำเนินการเลย ไม่ใช่ต้องรอให้มีชื่อผู้แจ้ง ผู้เดือดร้อน) และการแก้ปัญหาที่ปลายทาง จะมีปัญหาภายหลังไปสู่รุ่นลูกหลานได้ ในเมื่อโครงสร้างนี้ยังอยู่ไม่ถูกรื้อ จึงต้องการให้แก้ปัญหาที่ต้นทางให้จบ ต้องการให้เจ้าหน้าที่เข้าไปตรวจสอบและรื้อถอนที่ดิน โครงสร้างส่วนที่สร้างเกินพื้นที่ออกมา ควรต้องรื้อออก เพราะทำให้ชาวบ้านเดือดร้อนและทำให้ถนนส่วนกลางแคบลง โดยอยากให้เป็นการตรวจสอบที่ดินจากหน่วยงานรัฐส่วนกลางเลย ไม่ใช่มีคนเดือดร้อนแล้วแจ้งถึงจะเข้ามาแก้ไข เพื่อหลีกเลียงความขัดแย้งในชุมชนผู้อยู่อาศัยใกล้เคียงจะได้ไม่ต้องมานั่งทะเลาะกันเอง ให้เป็นการตรวจสอบจากส่วนกลาง และที่จริงหน่วยงาน ควรจะต้องตรวจสอบทุกพื้นที่เลย เพราะมั่นใจว่าไม่ได้มีแค่บ้านที่ทำลักษณะนี้แค่หลังเดียว รวมไปถึงเรื่องการจอดรถเกะกะด้วย เจ้าหน้าที่ควรดำเนินการเลย ไม่ใช่ต้องรอให้มีคนเดือดร้อนก่อน ถึงจะลงมือทำ รบกวนขอความกรุณา ท่านผู้อำนวยการผู้ที่มีอำนาจสูงสุดช่วยตรวจสอบและแก้ไขเรื่องนี้ให้ถูกต้องและเป็นแบบอย่างที่ดีต่อบ้านหลังอื่นๆในสังคมด้วยค่ะ  ขอขอบพระคุณล่วงหน้าเป็นอย่างสูงค่ะ


Location : บ้าน3769/107-108 ซอยเจริญราษฏร์แยก 7-6-1 หรือตรอกนอกเขต เขตบางคอแหลม กทม. 10120